Ján Novák (plavec)

Ján Novák alebo Jan Novák (* 16. október 1942) je česko-slovenský športovec zameraný na diaľkové a zimné plávanie, víťaz a účastník mnohých plaveckých maratónov. Dvakrát preplával Lamanšský prieliv sólovo (1974, 1975), raz ako člen medzinárodnej jubilejnej štafety (1975)


   .

Biografia
Narodil sa na západnom Slovensku v  regióne Piešťan. Obaja rodičia boli Slováci. Pretože v detstve trpel zdravotnými problémami, rozhodol sa jeho otec proti tomu bojovať jeho otužovaním a športom. 

Vysokú vojenskú leteckú školu absolvoval v Košiciach, pôsobil v Banskej Bystrici a Trenčíne. Kvôli vojenskej kariére presídlil do Prahy, kde pracoval na veliteľstve letectva. Začiatkom 70. rokov býval a pracoval v  Pardubiciach  , ale na svoje výkony trénoval aj v lokalite Slnečné jazerá u Senca.
Kvôli diaľkovému plávaniu musel rozpredať zariadenie bytu a rozpadlo sa mu manželstvo.

Profesijne pôsobil ako vojenský pilot ČSĽA v hodnosti plukovníka, potom pracoval 12 rokov v armádnom športe; v oddieloch ASVŠ Dukla Banská Bystrica, ASVŠ Dukla Trenčín a na Ministerstve národnej obrany v Prahe. Pôsobil ako popularizátor športu, diaľkového plávania a otužovania. Publikoval početné odborné štúdie, pôsobil ako plavecký tréner a učiteľ plávania. V roku 1976 získal titul Zaslúžilý majster športu. Je považovaný za historicky najúspešnejšieho československého diaľkového plavca v chladných vodách. Je tiež výborným športovým strelcom a víťazom mnohých pretekov. V Hradci Králové ako dorastenec pôsobil v džudistickom oddieli a bol dorasteneckým majstrom Československa v tomto športe.

Športové úspechy
Ako prvý suchozemec preplával v roku 1974 (opäť v roku 1975) Lamanšský prieliv v ťažšom smere z Anglicka do Francúzska. K diaľkovým plavbám ho inšpiroval v roku 1970 František Venclovský.

Bol zároveň historicky prvým Slovákom a druhým občanom Československa, ktorý prieliv preplával. Ako druhý človek v histórii preplával v roku 1974 úsek Hiddensee - Stralsund pri nemeckých brehoch a opätovne túto trasu zvládol v roku 1976. V roku 1973 zvíťazil medzi 545 účastníkmi v pretekoch Sundschwimmen. Zaplával aj 95 kilometrov na trase Dánsko - Poľsko. V roku 1972 a 1976 vyhral plavecký maratón na vodnej nádrži Lipno a v rokoch 1975 a 1976 zvíťazil v pretekoch naprieč Žermanickou priehradou. V roku 1976 zvíťazil v 2. ročníku majstrovstiev Slovenska v diaľkovom plávaní na 25 kilometrov. Záznam o jeho dvojnásobnom preplávaní úžiny La Manche možno nájsť na webovej stránke dover.uk.com
   .

Zameriaval sa na plávanie v studených vodách. V roku 1990 ako prvý preplával jazero Bajkal, roku 1989 rieku Angaru v zime (teplota vody 0,08 °C, teplota vzduchu -20 °C). V roku 1977 zaplával v štafete 45 kilometrov od ústia Bajkalu po Irkutsk pri teplote vody 4-7 ° C a tiež  2400 metrov v morskej vode s teplotou 4 °C pri teplote vzduchu -6 °C v Mechelene. Súhrn jeho spomienok na svoje plavecké výkony je uvedený v 1. kapitole knihy Bajkal. Slavnoje more
   .

Po zamatovej revolúcii  sa angažoval aj v politike. Vo voľbách roku 1992 bol za KSČM, respektíve za koalíciu Ľavý blok, zvolený do českej časti Snemovne národov (volebný obvod Východočeský kraj). Vo Federálnom zhromaždení zotrval do zániku Československa v decembri 1992.  Aj neskôr bol aktívny v ľavicových organizáciách. Pôsobil v novinách Haló noviny.

Od roku 2010 žije ako dôchodca v Prahe. Zúčastňuje sa plaveckých a otužileckých podujatí. 26. decembra 2010 bol hlavným rozhodcom 64. ročníka otužileckých pretekov Memoriál Alfréda Nikodéma v Prahe na Slovanskom ostrove 

  .

 Referencie 

 Zdroj 


Kategória:Česko-slovenskí plavci
Kategória:Slovenskí plavci
Kategória:Zimné plávanie